აზერბაიჯანული ლიტერატურის მუზეუმი
ნიზამი განჯევის სახელობის აზერბაიჯანული ლიტერატურის მუზეუმი (აზერ. Nizami Gəncəvi adına Azərbaycan Ədəbiyyatı muzeyi) — დაარსდა 1939 წელს ბაქოში. მდებარეობს აზერბაიჯანის დედაქალაქის ცენტრში, შადრევნების მოედნების მახლობლად „იჩერი შეჰერის“ შესასვლელთან. დღეს ეს მუზეუმი არის აზერბაიჯანული ლიტერატურის ერთ-ერთი ყველაზე მდიდარი და უდიდესი საცავი. მუზეუმის მთავარი მიზანია სამეცნიერო და სხვა მასალების შეგროვება, კვლევა და შენახვა აზერბაიჯანული ლიტერატურისა და კულტურის შესახებ; ამ მასალების წარმოდგენა სხვადასხვა გამოფენებზე. მუზეუმი ასევე ატარებს ფართო სამეცნიერო კვლევას, იწერება და ქვეყნდება წიგნები და მონოგრაფიები.